CELEX: 62011CO0507
Language: bg
Date: 2012-04-20 00:00:00
Title: Определение на председателя на Съда от 20 април 2012 г. # Fapricela - Indústria de Trefilaria SA срещу Европейска комисия. # Обжалване - Обезпечително производство - Конкуренция. # Дело C-507/11 P(R).

Определение на председателя на Съда от 20 април 2012 г. — Fapricela/Комисия
      (Дело C‑507/11 P(R)
      „Обжалване — Обезпечително производство — Конкуренция — Решение на Комисията, с което се налага глоба — Банкова гаранция — Молба за спиране на изпълнението — Финансова вреда — Липса на изключителни обстоятелства — Липса на неотложност“
      1.                     Обезпечително производство — Спиране на изпълнението — Спиране на изпълнението на задължението за представяне на банкова гаранция
            като условие за отлагане на незабавното събиране на глоба — Условия за постановяване — Значителна и непоправима вреда — Невъзможност
            да се получи банкова гаранция — Обхват на тежестта на доказване (член 278 ДФЕС) (вж. точки 33—36, 41 и 53—56)
      2.                     Обезпечително производство — Производство — Възможност за изслушване на страните — Възможност за допускане на допълнителни
            становища и доказателства след края на писмената или устната фаза на производството — Право на преценка на съдията по обезпечителното
            производство (членове 278 ДФЕС и 279 ДФЕС; член 39, първа алинея и член 53, първа алинея от Статута на Съда; член 105 от Процедурния
            правилник на Общия съд) (вж. точки 49—51)
      3.                     Обезпечително производство — Спиране на изпълнението — Спиране на изпълнението на задължението за представяне на банкова гаранция
            като условие за отлагане на незабавното събиране на глоба — Условия за постановяване — Значителна и непоправима вреда — Отчитане
            на положението на групата, към която принадлежи предприятието, и на неговите акционери — Необходимост още при подаването на
            молбата да се предостави информация за финансовите възможности на акционерите в предприятието (член 278 ДФЕС) (вж. точки 67—69)
      4.                     Обжалване — Правни основания — Правно основание, насочено срещу мотив на решението, който не е необходим за обосноваване на
            диспозитива му — Неотносимо правно основание (вж. точка 72)
      Предмет
      
         
               Обжалване на Oпределение на председателя на Общия съд от 15 юли 2011 г. по дело Fapricela/Комисия (T‑398/10 R), с което се
                  отхвърля молбата за спиране на изпълнението на Решение C (2010) 4387 окончателен на Комисията от 30 юни 2010 година относно
                  производство съгласно член 101 ДФЕС и член 53 от Споразумението за ЕИП (дело COMP/38.344 — Стомана за предварително напрягане),
                  в частност доколкото изисква учредяването на банкова гаранция като условие за непристъпване към незабавно събиране на глобата,
                  наложена с член 2 от посоченото решение
               
            Диспозитив
      
         
                  1)
               
               
                  
               
               
                  	Отхвърля жалбата.
               
            
         
                  2)
               
               
                  
               
               
                  	Осъжда Fapricela — Indústria de Trefilaria SA, да заплати съдебните разноски.